На основу члана 116.. став 1., 2. 5., 9. и 13. , члана 117. став 3. и 5. Закона о основама система образовања и васпитања („Службени гласник РС“ број 88/17 и 27/18 – др закон 6/2020 и 129/2021), члана 32. Закона о локалној самоуправи („Службени гласник РС“ број 129/07, 83/14 – др.закон, 101/16-др. закон, 47/18 и 111/2021 – др. закон), члана 40. и 152. Статута Општине Владичин Хан „Службени гласник Града Врања“, број 4/2019 и 28/2022), Скупштина општине Владичин Хан на седници одржаној дана 07.06.2023. године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**ШКОЛСКОГ ОДБОРА ГИМНАЗИЈЕ**

**„ ЈОВАН СКЕРЛИЋ“ У ВЛАДИЧИНОМ ХАНУ**

**I**

У Решењу о именовању чланова Школског одбора Гимназије „Јован Скерлић“ Владичин Хан, („Службени гласник Града Врања“, број 12/2022), врши се измена у тачки 1. у делу испред јединице локалне самоуправе, подтачка 3., тако што се уместо Зорана Младеновића из Владичиног Хана

**за члана Школског одбора именује**

Илија Станојевић из Владичиног Хана,

**II**

Мандат новоименованом члану Школског одбора траје до истека мандата Школског одбора именованог Решењем о именовању чланова Школског одбора Гимнизије „Јован Скерлић“ Владичин Хан,, („Службени гласник Града Врања“, број 17/2022).

**III**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење овог Решења садржан је у одредбама члана 116.. став 1., 2. 5., 9. и 13. , члана 117. став 3. и 5. Закона о основама система образовања и васпитања („Службени гласник РС“ број 88/17 и 27/18 – др закон 6/2020 и 129/2021), члана 32. Закона о локалној самоуправи („Службени гласник РС“ број 129/07, 83/14 – др.закон, 101/16-др. закон, 47/18 и 111/2021 – др. закон), члана 40. и 152. Статута Општине Владичин Хан „Службени гласник Града Врања“, број 4/2019 и 28/2022)

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања.

Чланом 116. став 9. наведеног Закона прописано је које лице не може бити предложенo ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став 3 наведеног закона предвиђени су случајеви када ће скупштина јединице локалне самоуправе разрешити, пре истека мандата, поједине чланове, укључујући и председника или орган управљања установе.

Чланом 117. став 5. наведеног закона прописано је да изборни период новоименованог појединог члана органа управљања траје до истека мандата органа управљања.

Како је директор Гимназије „Јован Скерлић“ Владичин Хан доставио обавештење надлежном органу у коме је навео да је именовани члан школског одбора Гимназије „Јован Скерилић“ Владичин Хан испред локалне самоуправе преминуо дана 12.04.2023. године, за члана школског одбора Гимназије „Јован Скерилић“ Владичин Хан именује се Илија Станојевић из Владичиног Хана.

На основу напред наведеног а у складу са надлежностима Скупштине општине прописаним чланом 32. Закона о локалној самоуправи и чланом 40. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути управни спор пред Управним судом у Београду-одељењу у Нишу, у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-56/8/23-I**

**ПРЕДСЕДНИЦА,**

**Данијела Поповић**